b"\n_START_ARTICLE_\nCasa Padr\xc3\xb3-Riera (Manresa)\n_START_SECTION_\nDescripci\xc3\xb3\n_START_PARAGRAPH_\nEdifici d'habitatges fent xamfr\xc3\xa0 amb una mitgera. Consta de planta baixa i dos pisos amb una al\xc3\xa7ada m\xc3\xa9s amb xamfr\xc3\xa0 i soterrani. Composici\xc3\xb3 unit\xc3\xa0ria i sim\xc3\xa8trica. Fa\xc3\xa7ana: en planta baixa ritme d'obertures separades per columnes i pilastres de pedra amb capitells florals. Als pisos superiors obertures amb balconada que gira a les cantonades formant dues tribunes rodones. El xamfr\xc3\xa0, on es troba el portal d'entrada, fa d'eix vertical de simetria, potenciat amb un cos de coronament que origina una tercera planta, amb una s\xc3\xa8rie d'obertures verticals i m\xc3\xa9s estretes de certa influ\xc3\xa8ncia centro-europea, tres capcers (el del mig ondulat i els dels extrems escalonats) rematen el cos central. Ornamentaci\xc3\xb3 amb pedra i ferro forjat a les tribunes i balcons."